หลังจากที่มีข่าวพบเชื้อหวัดนก ในแมวที่ตายเพราะกินซากไก่ จนน่าห่วงว่า ความหวาดวิตกในการบริโภคไก่ ของคนไทยอาจหวนกลับมาอีกครั้ง ผู้สื่อข่าวรายงานว่า เมื่อเวลา  09.20 น. วันที่  20  ก.พ. ที่ท่าอากาศยานทหาร กองบิน  6  นายจักรภพ เพ็ญแข โฆษกประจำสำนักนายกรัฐมนตรี กล่าวว่า รัฐบาลเพิ่งได้รับแจ้ง จากกรมควบคุมโรคว่า มีกรณีดังกล่าวเกิดขึ้นจริง ซึ่งเป็นครั้งแรกของโลก จึงยังไม่มีใครอธิบายได้อย่างชัดเจนว่าเหตุใด จึงมีการแพร่เชื้อมาสู่แมวได้ และนอกจากแมวแล้ว จะมีความเสี่ยงไปถึงสิ่งมีชีวิตอื่นหรือไม่ อย่างไรก็ตาม เมื่อช่วงเช้าวันเดียวกัน ผู้เชี่ยวชาญของไทยได้ประสานข้อมูลและแจ้งไปยังผู้เชี่ยวชาญระหว่างประเทศแล้ว เพื่อรับทราบว่ามีกรณีเช่นนี้เกิดขึ้น และร่วมกันหา